દસ હજાર લિટર પાણી સમાવવાની ક્ષમતાવાળાં પાંચ વૉટર-ટૅન્કર આ માટે મગાવવામાં આવ્યાં હતાં અને આ માટે ટૅન્કરો પૂરા પાડનારા ટ્રાન્સપોર્ટરોને હજી સુધી પૈસા પણ આપવામાં નથી આવ્યા. કુર્લાના સિદ્ધેશ વૉટર સપ્લાયર્સના સિદ્ધેશ સાળુંકેના જણાવ્યા પ્રમાણે ‘એક વૉટર-ટૅન્કર માટે કૉન્ટ્રૅક્ટરે ૮૦૦ રૂપિયા આપવાનું ઠેરવ્યું હતું. અમે સતત બે દિવસ ટૅન્કર આપ્યું હતું, પરંતુ હજી સુધી એના પૈસા નથી મળ્યા. આખરે અમને એવું કહેવામાં આવ્યું હતું કે ત્યાં કોઈ હેલિકૉપ્ટર લૅન્ડ થયું જ નહોતું.’